దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
గెలుపు అంచున భారత్.. పోరాడుతున్న కివీస్
న్యూజిలాండ్‌తో కాన్పూర్‌లో జరుగుతున్న ప్రతిష్టాత్మక టెస్ట్ మ్యాచ్‌లో భారత్ గెలుపు బాటలో నడుస్తోంది.
TNN | Updated:
Sep 26, 2016, 05:56PM IST
న్యూజిలాండ్‌తో కాన్పూర్‌లో జరుగుతున్న ప్రతిష్టాత్మక టెస్ట్ మ్యాచ్‌లో భారత్ గెలుపు బాటలో నడుస్తోంది. చారిత్రాత్మక విజయానికి ఇంకా మూడు వికెట్ల దూరంలో ఉంది. రెండో ఇన్నింగ్స్‌లో న్యూజిలాండ్ లంచ్ విరామానికి 7 వికెట్లు కోల్పోయి 205 పరుగులు చేసింది. నాలుగో రోజు భారత్ రెండో ఇన్నింగ్స్‌ను 377/ 5 వద్ద డిక్లేర్ చేసింది. 434 పరుగుల విజయ లక్ష్యంతో రెండో ఇన్నింగ్స్‌ను ఆరంభిచిన కివీస్ నాలుగో రోజు ఆటముగిసే సమయానికి 4 వికెట్ల్ల నష్టానికి 93 పరుగులు చేసి కష్టాల్లో పడింది. అశ్విన్ ధాటికి కివీస్ టాప్ ఆర్డర్ కుప్పకూలిపోయింది. ఓపెనర్లు టామ్ లాథమ్ (2), గుప్తిల్ (0)తో పాటు కెప్టెన్ విలియమ్సన్‌ను అశ్విన్ ఔట్ చేశాడు. టేలర్ (17) రనౌట్‌గా వెనుదిరిగాడు. దీంతో పీకల్లోతు కష్టాల్లో కూరుకుపోయిన కివీస్‌ను రోంచి (80), సాంట్నర్ (57 నాటౌట్) ఆదుకున్నారు. నాలుగో రోజు మరో వికెట్ పడకుండా ఆపగలిగారు.
93/4 ఓవర్‌నైట్ స్కోరుతో ఐదో రోజు ఆట ఆరంభించిన కివీస్‌‌ 158 పరుగుల వద్ద తన ఐదో వికెట్‌ను రోంచి రూపంలో కోల్పోయింది. దూకుడుగా ఆడిన రోంచి.. జడేజా బౌలింగ్‌లో అశ్విన్‌కి క్యాచ్ ఇచ్చి పెవిలియన్‌కు చేరాడు. తరవాత షమీ వరసగా వాట్లింగ్ (18), మార్క్ క్రెయిగ్ (1)లను ఔట్ చేసి భారత్ విజయావకాశాలను పెంచాడు. ప్రస్తుతం క్రీజులో సాంట్నర్, సోధి (2) ఉన్నారు. మరో మూడు వికెట్లు పడగొడితే భారత్ చారిత్రాత్మక 500వ టెస్టు మ్యాచ్‌లో విజయం సాధించినట్లవుతుంది. అంతేకాకుండా మూడు మ్యాచ్‌ల సిరీస్‌లో 1-0 ఆధిపత్యాన్ని సాధిస్తుంది. ఒక వేళ తొలి టెస్టులో న్యూజిలాండ్ విజయం సాధించాలంటే ఇంకా 229 పరుగులు సాధించాలి.
New Zealand went in to lunch on the final day at 205 for seven with no chance of saving the match. Ronchi bartered his concentration for a slog-sweep and perished to Jadeja. Ashwin couldn't quite plagiarize yesterday's form on an admittedly much slower fifth-day pitch, and so couldn't Yadav, but then came on Shami. Watling, Craig - who's ruled out of the tour with a side strain - and then three-quarters of Ish Sodhi with a viciously reverse-swinging ball that was perhaps too good for a hat-trick.